Philippe Senderos

Philippe Sylvain Senderos (lahir 14 Februari 1985) ialah pemain bola sepak profesional Switzerland yang bermain sebagai pertahanan untuk kelab Inggeris, Aston Villa dan pasukan kebangsaan Switzerland.
Dia memulakan kariernya di Servette sebelum berpindah ke Arsenal. Dia menjadi pemain tetap di Arsenal dan memenangi Piala FA pada tahun 2005 sebelum dipinjamkan kepada Milan dan Everton.  Dia kemudiannya berpindah ke Fulham secara perpindahan percuma sebelum menyertai Valencia CF. Dia menyertai Aston Villa pada tahun 2014.

Seorang pemain antarabangsa Switzerland sejak tahun 2005, Senderos telah membuat lebih daripada 50 penampilan dan menjaringkan 5 gol antarabangsa. Dia dimasukkan ke dalam skuad Switzerland untuk tiga Piala Dunia dan Euro 2008.

Kehidupan peribadi
Senderos merupakan anak kepada imigran Serbia (Zorica Novković) dan Sepanyol (Julián Senderos). Pada 20 Julai 2009, Senderos mengahwini teman wanita, Sara. Senderos boleh bercakap dalam lima bahasa: Inggeris, Perancis, Sepanyol, Jerman dan Itali. Adik beradiknya, Julien merupakan pemain bola keranjang profesional sehingga tahun 2011.

Rujukan

Pautan luar




 Profil di sporting-heroes.net

Category:Kelahiran 1985
Category:Orang hidup
Category:Pemain pertahanan (bola sepak)
Category:Pemain bola sepak Switzerland
Category:Pemain Servette FC
Category:Pemain Arsenal F.C.
Category:Pemain A.C. Milan
Category:Pemain Everton F.C.
Category:Pemain Fulham F.C.
Category:Pemain Valencia CF
Category:Pemain Aston Villa F.C.
Category:Pemain Liga Super Switzerland
Category:Pemain Liga Perdana Inggeris
Category:Pemain Serie A
Category:Pemain La Liga
Category:Pemain Piala Dunia FIFA 2006
Category:Pemain UEFA Euro 2008
Category:Pemain Piala Dunia FIFA 2010
Category:Pemain Piala Dunia FIFA 2014